A BIZOTTSÁG 261/2005/EK RENDELETE
(2005. február 16.)
az Európai Unió legkülső régióiban a növényi termékek helyi termeléséhez nyújtott támogatás tekintetében az 1452/2001/EK, az 1453/2001/EK és az 1454/2001/EK tanácsi rendelet alkalmazása részletes szabályainak megállapításáról szóló 43/2003/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az egyes mezőgazdasági termékek tekintetében Franciaország tengerentúli megyéinek javára egyedi intézkedések bevezetéséről, és a 72/462/EGK irányelv módosításáról, valamint az 525/77/EGK és 3763/91/EGK (Poseidom) (1) rendeletek hatályon kívül helyezéséről szóló, 2001. június 28-i 1452/2001/EK tanácsi rendeletre és különösen annak 5. cikke (2) bekezdésére, 12. cikke (4) bekezdésére, 13. cikke (4) bekezdésére, 15. cikke (7) bekezdésére, 18. és 22. cikkére,
tekintettel az egyes mezőgazdasági termékek tekintetében az Azori-szigetek és Madeira javára egyedi intézkedések bevezetéséről, és az 1600/92/EGK rendelet (Poseima) (2) hatályon kívül helyezéséről szóló, 2001. június 28-i 1453/2001/EK tanácsi rendeletre és különösen annak 5. cikke (3) bekezdésére, 6. cikke (5) bekezdésére, 16. cikke (2) bekezdésére, 19. cikkére, 21. cikke (3) bekezdésére, 27. cikkére, 28. cikke (3) bekezdésére, 30. cikke (5) bekezdésére, és 34. cikkére,
tekintettel az egyes mezőgazdasági termékek tekintetében a Kanári-szigetek javára egyedi intézkedések bevezetéséről, és az 1601/92/EGK rendelet (Poseican) (3) hatályon kívül helyezéséről szóló, 2001. június 28-i 1454/2001/EK tanácsi rendeletre és különösen annak 9. cikke (2) bekezdésére, 10. cikke (5) bekezdésére, és 20. cikkére,
mivel:
(1)
Az Európai Unió legkülső régióiban a növényi termékek helyi termeléséhez nyújtott támogatás tekintetében az 1452/2001/EK, az 1453/2001/EK és az 1454/2001/EK tanácsi rendelet (4) alkalmazása részletes szabályainak megállapításáról szóló, 2002. december 23-i 43/2003/EK bizottsági rendelet 68. cikke tartalmazza azon értesítések listáját, amelyeket a tagállamoknak el kell juttatniuk a Bizottsághoz, valamint ezen értesítések menetrendjét.
(2)
Az igazgatás egyszerűsítése végett helyénvaló csökkenteni azon határidők számát, amelyeket az érintett tagállamok hatóságainak be kell tartaniuk jelentéseik Bizottsághoz történő benyújtásakor. A megszerzett tapasztalatok ismeretében helyénvaló csoportosítani mindazon információkat, amelyeket minden évben június 30-i és november 30-i határidővel két jelentésben kell benyújtani.
(3)
Az e rendeletben előírt intézkedések összhangban vannak a közös Gabonapiaci, Gyümölcs- és Zöldségpiaci, Feldolgozottgyümölcs- és Feldolgozottzöldség-piaci, Borpiaci, Komlópiaci, Élőnövény- és Virágpiaci valamint Cukorpiaci Irányítóbizottság véleményével,
ELFOGADTA EZT A RENDELETET:
1. cikk
A 43/2003/EK rendelet 68. cikke helyébe a következő szöveg lép:
„68. cikk
Értesítések
(1) Az érintett tagállamok minden évben legkésőbb a következő időpontokig értesítik a Bizottságot:
a)
június 30-ig az e rendeletben említett intézkedéseknek az előző gazdasági évben történő végrehajtásáról szóló jelentésről, amely tartalmazza:
-
azokat a területeket, amelyekre a folyó gazdasági évre az I. címben említettek szerint támogatást kértek és amelyekre a támogatást ténylegesen ki is fizették,
-
a II. cím II. fejezetében említett támogatást nyert zöld vanília, valamint muskátli- és vetiver-illóolaj, illetve mennyiségeit,
-
ami a II. cím III. fejezetében említett támogatásokat illeti, minden osztályra vonatkozóan:
-
a nádcukor összmennyiségét, tonnában kifejezve, amelyre támogatást kértek,
-
a kifizetett támogatások teljes összegét és az egységár változásait,
-
a támogatások engedélyezési kritériumainak esetleges módosításait és az újonnan elfogadott esetleges kiegészítő nemzeti intézkedéseket,
-
a III. cím I. fejezetében említett támogatást nyert nyersanyagok mennyiségeit, az I. melléklet A. részében megjelölt termékek szerinti bontásban, illetve a késztermékek mennyiségeit nettó súlyban kifejezve, az I. melléklet B. részének megfelelő bontásban,
-
Franciaország és Portugália részéről, ami a III. cím II. fejezetének 1. szakaszában említett támogatást illeti:
-
a cukorszirup, a szacharózszirup és a mezőgazdasági rum összmennyiségeit, amelyekre támogatást kértek, esettől függően fehércukorban vagy hektoliter tiszta alkoholban kifejezve,
-
a támogatásban részesülő finomítókat vagy lepárlóüzemeket,
-
minden finomító és lepárló esetében a kapott támogatás összegét, valamint az előállított cukorszirup, szacharózszirup vagy mezőgazdasági rum mennyiségét,
-
a IV. cím I. fejezetében említett támogatást és emelt szintű támogatást nyert mennyiségeket, a II., III., IV. vagy V. mellékletben megjelölt termék szerinti bontásban,
-
a IV. cím II. fejezetében említett támogatást nyert mennyiségeket, termék szerinti bontásban, valamint ezek átlagértékét a 46. cikk (4) bekezdése értelmében,
-
azokat a mennyiségeket, kategóriákra vagy termékekre lebontva, amelyekre a folyó termelési évben szerződtek a IV. cím II. fejezetében említett szerződések keretében,
-
a nem termelhető különféle direkt hibridszőlő területeinek átalakítási és átszervezési munkálataiban végbement előrehaladás állapotát az Azori-szigeteken és Madeirán.
b)
legkésőbb november 30-ig:
-
a betakarított ananász mennyiségeit, amelyekre a II. cím I. fejezetében említett támogatás ki lett fizetve,
-
az 1452/2001/EK rendelet 13. cikkének megfelelően rögzített, a III. cím I. fejezetében említett minimálárakat minden, az I. mellékletben meghatározott termékkategória számára,
-
ami a III. cím II. fejezetének II. szakaszában említett támogatást illeti:
-
azokat a területeket és azt a teljes összeget, amelyekre a hektáronkénti átalánytámogatást kérték, mely ki is lett fizetve,
-
a termelt fehércukor mennyiségeit és a kifizetett egyedi feldolgozási támogatás teljes összegét.
(2) A tagállamok haladéktalanul tájékoztatják a Bizottságot azokról az esetekről, amelyeket olyan vis major eseteknek vagy rendkívüli körülményeknek ismernek el, amelyek indokolják a támogatásra való további jogosultságot.”
2. cikk
Hatálybalépés és alkalmazás
Ez a rendelet az Európai Unió Hivatalos Lapjában való kihirdetését követő hetedik napon lép hatályba.
Ezt a rendeletet 2005. január 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. január 16-án.